MELKAHKA KAN.
150.
Kapinga KAUN-O! Kapinga Koht nan Tehnpese Sarawio! Kapinga sapwellime roson lapalap nanleng! 
Kapinga pwehki wiepen nin lime kapwuriamwei kan. Kapinga sapwellime roson lapalap. 
Kapingahki noumwail sowi kan. Kapingahki noumwail keseng arp oh lair kan. 
kapingahki noumwail aip oh amwail kahlek kan. Kapingahki noumwail keseng arp oh ngilen mehn pepeuk kan. 
Kapingahki noumwail simpal kan. Kapingahki ngilen simpal kaselel kan! 
Kumwail me momour koaros, kumwail kapinga KAUN-O! Kapinga KAUN-O! 
